વડા પ્રધાન નરેન્દ્ર મોદી આશ્ર્‌ચર્યો સર્જવાના ખેલાડી છે. આપણે તેમની કાર્યપ્રણાલી કે નિર્ણયો અંગે ભવિષ્ય ન ભાખી શકીએ. એમના નિર્ણયો અકલ્પ્ય હોય છે. વડા પ્રધાન તરીકેની તેમની અત્યાર સુધીની કારકિર્દી દરમિયાન ઘણા આશ્ર્‌ચર્ય અને આંચકા તેમણે આપ્યા છે. નૉટબંધી અને જીએસટી બાબતે ઉભરાયેલા લોક આક્રોશને તેમણે ધીરે ધીરે એવી રીતે શમાવી દીધો છે કે જાણે કંઈ બન્યું જ નથી અને તેથી જ હવે તેમનું રૂઢિગત ડહાપણ એવું સૂચવતું હોય કે લોકસભાની ચૂંટણી ધાર્યા કરતાં કે નિયત સમયથી પહેલાં કરાવવી તો આપણને આશ્ર્‌ચર્ય ન થવું જોઈએ.